**SOLTVADKERTI TÁBOR**

**2018. július 8-től, július 15-ig**

**Tábor címe**: Zuglói Gyermektábor

 6230 Soltvadkert, Tavirózsa u. 2.

**A táborba autóbusszal megyünk.**

**Gyülekező:** július 8-án vasárnap reggel 7.30 az iskola előtt

**A gyülekezőre mindenki hozza magával a kiosztott egységes SZÜLŐI NYILATKOZATOT!**

**Táborba csak egészséges gyermeket vihetünk.**

**Hazaérkezés: július 15-én vasárnap 12.30 és 13.00 között, az iskola elé.**

Az indulás napján csak reggelit csomagoljanak az útra, ebédet már kapunk.

A táborban napi négy étkezés van.

**Felszerelés:**

7 napra ruha, meleg ruha (melegítő is legyen közte), sportfelszerelés, fürdőruha, naptej, 7 napra elegendő fehérnemű, zseblámpa+ elem, esőkabát, sapka (napszúrás ellen), papucs, pár db. ruhacsipesz, tisztálkodási felszerelés (fogkefe, fogkrém, szappan, sampon) törölköző , (külön a strandra, s külön a tisztálkodáshoz), **WC papír** papírzsebkendő, szúnyogriasztó, **hunyadis póló (ha van),** elosztó (kevés a konnektor) zacskó (szennyes tárolására), ceruza, színes ceruza, zsírkréta, **1 csomag szalvéta,** vízipisztoly

Rossz idő esetére kérjük, hozzanak magukkal társasjátékot, kártyát, benti játékokat, könyvet.

**Tilos a táborba hozni: az utazáshoz szükségesnél több élelmiszert, a tanárok tudta nélkül gyógyszert** (Egy védőnő állandóan a táborban tartózkodik, az orvos minden nap rendel) **ékszert, semmilyen szúró-vágó eszközt.**

Zsebpénz kb. 6000-7000 Ft javasolt, a pénz nem étkezésre kell, ezt a strandon, fagyizóban, a tábori büfében, kiránduláson stb. költhetik el a gyerekek.

Ha a gyermek bármilyen értéket (pl. ruha, pénz, mobiltelefon, fényképezőgép, MP 3 lejátszó stb.) hoz, arra saját maga vigyáz, felelősséget sem a tábor vezetősége, sem mi nem tudunk vállalni érte.

A táborozás alatt a gyermek által okozott kárt a szülő köteles megtéríteni. Amennyiben a táborozás alatt a gyermek viselkedése elviselhetetlenné válik, akkor a szülő költségén hazaszállítjuk.

Kérjük a tábor ideje alatt ne látogassák gyermeküket, mert ezzel a többi gyermek számára okoznak honvágyat.

Kérjük a kedves szülőket, hogy a buszok indulásakor és érkezésekor az iskola előtti részt (bejárati zöld korlát területe) hagyjanak helyet a buszoknak!

Jó táborozást kívánunk!

 Táboroztató tanárok:

Komáromyné Morschhauser Krisztina

Islai Gáborné

 Hadházi Krisztina kísérő

2018. június